ДО

ОБЩИНСКИ СЪВЕТ КАЙНАРДЖА

ДОКЛАДНА ЗАПИСКА

от Любен Жеков Сивев – кмет на Община Кайнарджа

**ОТНОСНО**: продажба на сграда и УПИ - в с. Каменци, общ. Кайнарджа

Дами и господа общински съветници,

Община Кайнарджа притежава масивна двуетажна нежилищна сграда със застроена площ 375 кв. м, находяща се в УПИ IX-166 в кв.9, по регулационния план на с. Каменци, общ. Кайнарджа. Сградата някога се е ползвала като кметство и читалище. Строена е през 1957 година. Покривът е компрометиран има много течове дограмите не са сменяни, подът и таваните не са направени с бетонова плоча, а са гредоред който е изгнил, на места пропаднал и изяден от дървесен червей. Самата сграда се нуждае от ремонт. В сградата няма наематели и няма интерес за отдаването и под наем. На 17.10.2024 г. в общинска администрация постъпи заявление с вх. № РД-25-1902 от Янко Владимиров Янков, който желае да закупи сградата и земята върху която е построена. Лицето има инвестиционни намерения в сферата на туризма. С всеки изминал ден сградата се руши и е най-целесъобразно тя да бъде продадена заедно със земята върху която е построена.

Предлагам да се открие процедура за продажбата им чрез търг.

Пазарната оценка, определена съгласно чл. 41, ал. 2 от Закона за общинската собственост от оценител на имоти Весела Думанова е в общ размер на 55 169 лева, като за сградата – 48794 лв. и за имота – 6 375 лв.. Данъчната оценка на сградата е в размер на 35 515,80 лв., а за имота е в размер на 3 264 лв.

Имота и сградата не са включени в Програмата за управление и разпореждане с общинска собственост на Община Кайнарджа за 2024 г. и е нужно тяхното добавяне.

Имота и сградата отдавна са престанали да се използват за функциите на органите на местното самоуправление и местната администрация и за задоволяване на обществени потребности от местно значение поради което е нужно да се обявят за имоти с характер на частна общинска собственост.

Предвид на гореизложеното предлагам Общинския съвет да приеме следното

РЕШЕНИЕ:

1. На основание чл.6, ал.1 и ал.3 от Закона за общинската собственост променя характера от публична общинска собственост на частна общинска собственост на масивна двуетажна нежилищна сграда със застроена площ от 375 кв. м, находяща се в УПИ IX-166 в кв.9, по регулационния план на с. Каменци, общ. Кайнарджа и на УПИ IX-166 в кв.9, по регулационния план на с. Каменци, общ. Кайнарджа АОС № 1 от 17.07.200 г.

2. На основание чл. 21, ал. 1, т. 12 от Закона за местното самоуправление и местната администрация и чл. 8, ал. 9 от Закона за общинската собственост, приема промяна в Програмата за управление и разпореждане с общинска собственост на Община Кайнарджа за 2024 г. като към римска точка ІІІ, в буква **Б** „***ИМОТИ, КОИТО ОБЩИНА КАЙНАРДЖА ИМА НАМЕРЕНИЕ ДА ПРОДАДЕ ”*** се добави нова точка 9 със следния текст:

|  |  |  |
| --- | --- | --- |
| 9. | Масивна двуетажна нежилищна сграда със застроена площ 375 кв. м, находяща се в УПИ IX-166, кв.9 и УПИ IX-166, кв.9 с площ от 1275 кв.м по регулационния план на с. Каменци | 1/17.07.2000 г. |

3. На основание чл. 21, ал. 1, т. 8 от Закона за местното самоуправление и местната администрация, чл. 35, ал. 1 от Закона за общинската собственост и чл.53, ал. 1, чл. 55, т. 1 и чл. 57 от Наредбата за реда на придобиване, управление и разпореждане с общинско имущество дава съгласие за продажба чрез публично оповестен търг с тайно наддаване на следните имоти – частна общинска собственост: УПИ IX (урегулиран поземлен имот девети), за който е отреден имот с планоснимачен номер 166 ( сто шестдесет и шести) в кв.9 (девети), по регулационния план на с. Каменци , общ. Кайнарджа в едно с построената в него масивна двуетажна нежилищна сграда със застроена площ от 375 кв. м (триста седемдесет и пет квадратни метра), (АОС № 1 от 17.07.2000 г., вписан в Службата по вписванията Силистра на 28.02.2008 г. вх. рег. № 1295, стр. 98, том 3), при начална тръжна цена в размер на 49 000 лв. (четиридесет и девет хиляди лева) за масивна двуетажна нежилищна сграда със застроена площ от 375 кв. м (триста седемдесет и пет квадратни метра) върху която не се дължи ДДС и 6 400 лв.( шест хиляди и четиристотин лева) върху която се дължи ДДС за УПИ IX (урегулиран поземлен имот девети), за който е отреден имот с планоснимачен номер 166 ( сто шестдесет и шести) в кв.9 (девети), по регулационния план на с. Каменци , общ. Кайнарджа.

4. Възлага на кмета на общината да проведе процедурата.

ЛЮБЕН СИВЕВ

Кмет на Община Кайнарджа

ДЙ/ДЙ